**Upisi na 1. godinu prijediplomskog studija Poljoprivreda (svi smjerovi) za akademsku godinu 2023. / 2024. u jesenskom upisnom roku**

Upisi na prijediplomski studij Poljoprivreda (svi smjerovi) u akademskoj godini 2023./2024. odvijat će se online putem Studomata na poveznici [**online upisi**](https://www.isvu.hr/studomat/hr/prijava).

**Obavezno je prije online upisa popuniti prijavu putem poveznice** [**prijava.**](https://forms.gle/Kaq1g4ibNZr3bS9a6)

Prijavu je moguće napraviti tijekom 19. i 20. rujna u vremenu od 9:00 do 13:00 sati. U prijavi obavezno navesti e-mail adresu koju koristite, na koju Vam možem poslati korisničke podatke za upis putem Studomata. Nakon što dobijete korisničke podatke, možete pristupiti upisima putem Studomata preko poveznice [**online upisi**](https://www.isvu.hr/studomat/hr/prijava).

Upute za upis preko Studomata dostupne su [**OVDJE.**](https://wiki.srce.hr/display/TUT/Upis+godine+za+studije+s+modelom+upisa+prema+nastavnom+programu)U slučaju nejasnoća oko upisa putem Studomata nazvati na 031 554 844 ili 031 554 901 (Studenska služba).

Upisi će započeti u srijedu 20. rujna 2023. u 8.00 sati i trajat će do petka 22. rujna 2023. do 13.00 sati.

Potpisivanje Ugovora i Privole za obradu osobnih podataka biti će organizirano 2. listopada 2023. godine nakon pozdravne riječi dekana.

Za prijave je potrebno prethodno pripremiti sljedeću dokumentaciju u digitalnom obliku:

* digitalna fotografija studenta (minimalno 1200px širine ili na mobitelu postavke Kvaliteta slike: Standardna ili Visoka) **u .jpg formatu** (fotografirati se ispred čiste svijetle pozadine / zida),
* fotografija prednje strane osobne iskaznice (pdf),
* fotografija stražnje strane osobne iskaznice (pdf),
* preslika svjedodžbe o položenoj državnoj maturi. Kandidati koji do termina upisa ne budu imali Svjedodžbu o položenoj državnoj maturi, Svjedodžbu će naknadno poslati na mail [studentska@fazos.hr](mailto:studentska@fazos.hr)
* preslika svjedodžbi svih razreda srednje škole
* fotografija ili dokument potvrde o uplaćenim troškovima upisa (npr. primjerak plaćene uplatnice). Troškovi upisa **40,00 eura**, za projekte Studentskog zbora Sveučilišta **7,00 eura** te **3,98 eura** na ime police osiguranja od nesretnog slučaja. Iznos svih troškova, ukupno **50,98 eura** treba se uplatiti jednom uplatnicom na račun Fakulteta na IBAN broj računa primatelja: HR1725000091102019470, Addiko Bank d.d., Model HR00, Poziv na broj primatelja: OIB studenta, Opis plaćanja: troškovi upisa/projekti studentskog zbora/osiguranje
* fotografija ili dokument potvrde o uplaćenim troškovima školarine, ako ju je potrebno platiti (npr. primjerak plaćene uplatnice). Trošak školarine u iznosu  **1.120,00 eura** uplaćenih na račun Fakulteta na IBAN: HR1725000091102019470, Addiko Bank d.d.. Ako student ima ovaj trošak, potrebno je imati ODVOJENE uplatnice za ovaj trošak i prethodno navedeni trošak (50,98 €).